CELEX: 32020D2216
Language: mt
Date: 2020-12-22 00:00:00
Title: Id-Deċiżjoni ta’ Implimentazzojni tal-Kummissjoni (UE) 2020/2216 tat-22 ta’ Diċembru 2020 li temenda l-Anness I tad-Deċiżjoni 2006/168/KE fir-rigward tal-entrata għar-Renju Unit u wħud mid-Dipendenzi tal-Kuruna fil-lista tal-pajjiżi terzi awtorizzati għall-importazzjonijiet fl-Unjoni ta’ embrijuni bovini (Test b’rilevanza għaż-ŻEE)

28.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 438/57
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2020/2216
         tat-22 ta’ Diċembru 2020
         li temenda l-Anness I tad-Deċiżjoni 2006/168/KE fir-rigward tal-entrata għar-Renju Unit u wħud mid-Dipendenzi tal-Kuruna fil-lista tal-pajjiżi terzi awtorizzati għall-importazzjonijiet fl-Unjoni ta’ embrijuni bovini
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/556/KEE tal-25 ta’ Settembru 1989 dwar kondizzjonijiet ta’ saħħa tal-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta’ embrijoni ta’ annimali domestiċi tal-ispeċi tal-ifrat (1),u b’mod partikolari l-Artikolu 7(1) u l-Artikolu 9(1)(b) tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 2006/168/KE (2) tistabbilixxi l-kundizzjonijiet għall-importazzjonijiet fl-Unjoni ta’ kunsinni ta’ embrijuni bovini. B’mod partikolari, l-Anness I ta’ dik id-Deċiżjoni jelenka pajjiżi terzi li minnhom l-Istati Membri jeħtieġ jawtorizzaw l-importazzjonijiet ta’ embrijuni bovini.
                  
               
                     (2)
                  
                  
                     Ir-Renju Unit ipprovda l-garanziji neċessarji meħtieġa mid-Deċiżjoni 2006/168/KE sabiex ir-Renju Unit u d-Dipendenza tal-Kuruna ta’ Jersey jiġu elenkati fl-Anness I ta’ dik id-Deċiżjoni wara t-tmiem tal-perjodu ta’ tranżizzjoni previst fil-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (il-Ftehim dwar il-ħruġ), mingħajr preġudizzju għall-applikazzjoni tad-dritt tal-Unjoni għar-Renju Unit u fih fir-rigward tal-Irlanda ta’ Fuq, f’konformità mal-Artikolu 5(4) tal-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ, flimkien mal-Anness 2 ta’ dak il-Protokoll. Filwaqt li jitqiesu l-garanziji pprovduti mir-Renju Unit, dak il-pajjiż terz u d-Dipendenza tal-Kuruna jenħtieġ li jiġu inklużi fl-Anness I tad-Deċiżjoni 2006/168/KE.
                  
               
                     (3)
                  
                  
                     Għalhekk, l-Anness I tad-Deċiżjoni 2006/168/KE jenħtieġ li jiġi emendat skont dan.
                  
               
                     (4)
                  
                  
                     Peress li l-perjodu ta’ tranżizzjoni previst fil-Ftehim dwar il-ħruġ jintemm fil-31 ta’ Diċembru 2020, din id-Deċiżjoni jenħtieġ li tapplika mill-1 ta’ Jannar 2021.
                  
               
                     (5)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni 2006/168/KE huwa emendat f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tapplika mill-1 ta’ Jannar 2021.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-22 ta’ Diċembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 302, 19.10.1989, p. 1.
         
            (2)  Id-Deċiżjoni tal-Kummissjoni 2006/168/KE tal-4 ta’ Jannar 2006 li tistabbilixxi l-ħtiġijiet tas-saħħa tal-annimali u taċ-ċertifikazzjoni veterinarja għall-importazzjoni fil-Komunità ta’ embrijuni bovini u li tirrevoka d-Deċiżjoni 2005/217/KE (ĠU L 57, 28.2.2006, p. 19).
      
      
         
            ANNESS
            L-Anness I tad-Deċiżjoni 2006/168/KE huwa emendat kif ġej:
            
                        (1)
                     
                     
                        l-entrata li ġejja tiddaħħal wara l-entrata għall-Iżvizzera:
                        
                                    “GB
                                 
                                 
                                    Ir-Renju Unit (*1)
                                    
                                 
                                 
                                    ANNESS II
                                 
                                 
                                    ANNESS III
                                 
                                 
                                    ANNESS IV
                                 
                              
                  
                        (2)
                     
                     
                        l-entrata li ġejja tiddaħħal wara l-entrata għall-Iżrael:
                        
                                    “JE
                                 
                                 
                                    Jersey
                                 
                                 
                                    ANNESS II
                                 
                                 
                                    ANNESS III
                                 
                                 
                                    ANNESS IV”